KINNITATUD

RMK õigus- ja hangete osakonna

juhataja käskkirjaga nr 1-47.3192/1

**HANKEDOKUMENT**

Riigimetsa Majandamise Keskus (edaspidi Hankija) teeb ettepaneku esitada pakkumus väikehankes „**Meenesärkide ostmine**“ (viitenumber 284389) riigihanke alusdokumentides (RHAD) esitatud tingimustel.

1. **ÜLDINFO** 
   1. Kõik RHAD täiendavad üksteist. Mistahes dokumendis sätestatud kohustus, tingimus või nõue on pakkujale kohustuslik. RHAD koosnevad kõigist eRHRis käesoleva hanke raames avaldatud ja viidatud dokumentidest. Erinevuste korral hanketeates ja teistes RHADs esitatud teabe vahel lähtutakse hanketeates esitatust. Samuti, kui huvitatud isik ei ole esitanud hankemenetluse käigus küsimusi RHADs avastatud vastuolude, ebaselguste või puuduste kohta, on hankijal õigus hankelepingu sõlmimise ja täitmise käigus üleskerkinud vaidluste korral valida hankijale sobivam RHAD tõlgendus.
   2. Iga viidet, mille hankija teeb RHADs mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb RHADs ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.
2. **HANKELEPINGU ESE** 
   1. Riigihanke objektiks on RHAD lisa 1 tehnilisele kirjeldusele vastavate T-särkide ostmine koos nende tarnimisega aadressile RMK Viimsi kontor, Rohuneeme tee 29/1, 74001 Harju maakond riigihanke alusdokumentides sätestatud tingimuses ja korras.
   2. Ostetakse kokku 700 tk, kahte värvi ja kahe erineva kujundusega, Lyocell materjalist, lühikese varrukaga T-särki meestele (350 tk, suurustes XS-3XL) ja naistele (350 tk, suurustes XS-XXL).
   3. Hankelepingu eseme tehniline kirjeldus on toodud lisas 1 – tehniline kirjeldus.
3. **PAKKUMUS**
   1. Pakkuja esitab RHR süsteemis keskkonnas täidetava pakkumuse maksumuse vormi.
   2. Pakkumuse maksumus peab olema lõplik ja sisaldama kõiki kulusid vastavalt RHAD-le ning seal nimetamata kulusid, mis on vajalikud hankelepingu nõuetekohaseks täitmiseks. Null või negatiivse väärtusega maksumusi ei ole lubatud kasutada ja sellised pakkumused on hankijal õigus lugeda mittevastavaks ning tagasi lükata.
   3. Hankija ei hüvita hankelepingu täitmisel pakkujale mingeid täiendavaid kulusid ega tee täiendavaid makseid.
   4. Huvitatud isik või pakkuja kannab hankemenetluses osalemisega seotud kogukulud ja -riski, kaasa arvatud vääramatu jõu (*force majeure*) toime võimalused.
   5. Juhul, kui pakkumuse esitab isik, kes ei ole eesti äriregistri registrikaardi väljatrükile kantud isikuna, kellel on pakkuja seadusjärgne esindamise õigus, siis peab pakkuja hankija nõudmisel esitama seadusjärgse esindaja(te) volikirja pakkuja esindamiseks. Kui pakkuja on registreeritud välisriigis, siis peab pakkumuse esitaja esitama hankija nõudel tõendi esindusõiguse olemasolu kohta.
4. **KAUBA NÄIDISE ESITAMINE**
   1. Pakkuja esitab pakkumuse koosseisus hankijale vastavuse kontrollimiseks ning hindamiseks näidised järgmiselt:
      1. hanke tehnilises kirjelduses p 1.2.1.1., 1.2.1.2., 1.2.2.1., 1.2.2.2. kirjeldatud nõuetele vastava **T-särkide komplekti**, mis koosneb ühest naiste T-särgist ja ühest meeste T-särgist (ei pea olema õigetes värvides) ja T-särkide materjali hindamiseks vastavalt tehnilise kirjeldusele p. 1.3. lisada **kanga näidised** nõutud toonides (p 1.2.1.3 ja 1.2.2.3.) ja kanga sertifikaadi.
      2. hanke tehnilises kirjelduses p 1.4. kirjeldatud **pakendi kujunduse lahenduse ja materjali näidise.**
   2. Pakkumuse vastavuse kontrollimise etapis kontrollib hankija näidiste vastavust tehnilises kirjelduses p. 1.2, 1.3 ja 1.4 sätestatud tingimustele v.a värvus. Kanga näidis peab olema esitatud nõutud toonides (tehnilises kirjelduse p. 1.2.1.3 ja 1.2.2.3).
   3. Juhul kui esitatud näidised ei vasta tehnilises kirjelduses sätestatud tingimustele või on üldse jäetud esitamata, lükkab hankija pakkumuse tagasi, kui riigihanke alusdokumentides sätestatud tingimustele mittevastava. Hankija võib tunnistada vastavaks näidised, milles ei esine sisulisi kõrvalekaldeid tehnilises kirjelduses sätestatud tingimustest.
   4. Pakkujal on soovi korral võimalus hankija juures tutvuda särkide mudeliga ja materjaliga:

**3.oktoobril kell 10 – 13.00** RMK Viimsi kontoris, Rohuneeme tee 29/1, 74001 Harju maakond, Viimsi vald, Haabneeme alevik, Külastuskorraldusosakond: Maarja Mirjam Rajasaar tel 53407513

* 1. Pakkumuses esitatavad näidised tuleb esitada hiljemalt pakkumuse esitamise tähtajaks aadressile: **RMK Tallinna kontor, Toompuiestee 24, 10149 Tallinn, Harju maakond.**

RMK Tallinna kontor on avatud tööpäevadel kell 9-16

* 1. Näidise ümbrikule märkida: pakkuja nimi ja **mitte avada enne 10.10.2024 kell 11.00.**
  2. Soovi korral tagastab hankija pakkujale nimetatud t-särgid 5 tööpäeva jooksul alates otsuse tegemisest.

1. **PAKKUMUSTE HINDAMINE**
   1. Pakkuja esitab pakkumuse eRHR registris pakkumuse maksumuse vormi.
   2. Hankija hindab vastavaks tunnistatud pakkumusi alljärgnevate hindamiskriteeriumite alusel:

|  |  |
| --- | --- |
| **Hindamise kriteerium** | **Osakaal väärtuspunktidest** |
| Pakkumuse kogumaksumus | 40 |
| Kauba (T-särkide komplekti) näidiste kvaliteet | 50 |
| Pakendi kujunduse lahendus ja pakendi materjali näidise kvaliteet | 10 |
| **Kokku:** | 100 |

* 1. Pakkumuse hindamise aluseks on:
     1. **Pakkumuse kogumaksumus** (40 vääruspunkti) osas hindab hankija pakkumuse kogumaksumust ilma käibemaksuta. Madalaima väärtusega pakkumus saab maksimaalse arvu punkte. Teised pakkumused saavad punkte arvutades valemiga: "osakaal" - ("pakkumuse väärtus" - madalaim väärtus") / "suurim väärtus" \* "osakaal".

Pakkumuse maksumus peab sisaldama kõiki hankelepingu tingimuste nõuetekohaseks täitmiseks vajalikke kulusid, sh materjalide kulusid, kauba tootmisega, pakendamisega, komplekteerimisega ning kauba hankijale üleandmisega ja transportimisega seotud kulusid.

**5.3.2 Kauba (T-särkide komplekti) näidise kvaliteet** (50 väärtuspunkti) osas omaistavad hankekomisjoni liikmed individuaalselt punkte punktiskaala alusel ning vajadusel pakkumuste omavahelisel võrdlemisel järgmiselt:

|  |  |  |  |
| --- | --- | --- | --- |
| **50 punkti** | **35 punkti** | **15 punkti** | **0 punkti** |
| Toode on visuaalselt kena (esinduslik välimus) ning on kandjale mugav ja tagatud on liikuvus. | Toode vastab küsitule, kuid toode ei ole visuaalselt terviklik (esinduslik välimus). Toode ei taga kandjale piisavat liikuvust, st ei ole piisavalt elastne liigutusi tehes. | Toode pigem ei ole visuaalselt kena ja ei ole piisavalt esindusliku välimusega. Toode on seljas pigem ebamugav, sh liikuvusel. | Toode ei ole visuaalselt kena ning sellel puudub esinduslik välimus. Toode on seljas ebamugav, takistab kandjal liikumist. |

5.3.3. **Pakendi näidise kvaliteet** (10 väärtuspunkti) osas omaistavad hankekomisjoni liikmed individuaalselt punkte punktiskaala alusel ning vajadusel pakkumuste omavahelisel võrdlemisel järgmiselt:

|  |  |  |
| --- | --- | --- |
| **10 punkti** | **5 punkti** | **0 punkti** |
| Pakend on väga hea kvaliteediga, funktsionaalne ja väga hea disainiga, hankijal puuduvad pretensioonid. | Pakend on hea kvaliteediga ja/või hea disainiga, hankijal on kuni kaks pretensiooni. | Pakend on kasina kvaliteediga ja/või kasina disainiga. Hankijal on rohkem kui kaks pretensiooni. |

* 1. Hankija tunnistab edukaks pakkumuseks vastavaks tunnistatud pakkumuste hulgast summaarselt enim väärtuspunkte saanud pakkumuse, mis on majanduslikult soodsaim pakkumus.
  2. Võrdsete hindamistulemuste korral eelistab hankija pakkumust, milles näidiste kvaliteedi kriteeriumite eest on omistatud suurem arv väärtuspunkte. Juhul kui ka siis on hindamistulemused on võrdsed, siis selgitab hankija võrdsete hindamistulemustega pakkumuste hulgast eelistatud pakkumuse välja liisuheitmise teel. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.
  3. Hankija võib kontrollida pakkumuste vastavust riigihanke alusdokumentides esitatud tingimustele ning hinnata vastavaks tunnistatud pakkumusi riigihangete seaduses sätestatud korras enne pakkujate suhtes kõrvaldamise aluste puudumise ja kvalifikatsiooni kontrollimist.
  4. Pakkuja kellel esineb vähemalt üks riigihangete seaduse § 95 lõike 1 punktides 1–3 ja lõike 4 punktides 2–11 nimetatud alustest, võib pakkumuses esitada tõendid selle kohta, et ta on võtnud meetmeid oma usaldusväärsuse taastamiseks. Sellisteks meetmeteks võivad olla näiteks süüteoga põhjustatud kahju hüvitamine või vastava kohustuse võtmine, uurimisasutustega aktiivse koostöö tegemine ja teo asjaolude põhjalik selgitamine või tehnilised ning organisatsiooni ja töötajatega seotud meetmed, mis võimaldavad edasisi süütegusid ära hoida. Hankija hindab esitatud tõendeid ja kui ta leiab, et nimetatud tõendid on piisavad Pakkuja usaldusväärsuse tõendamiseks, ei kõrvalda Hankija Pakkujat sellekohase põhjendatud kirjaliku otsusega hankemenetlusest ja võib sõlmida hankelepingu Pakkujaga, vaatamata kõrvaldamise aluse olemasolule.
  5. Hankijal on õigus pidada vastavaks tunnistatud pakkumuse esitanud pakkujatega läbirääkimisi esitatud pakkumuse sisu ja maksumuse ning hankelepingu tingimuste üle osas, mida hankija ei ole riigihanke alusdokumentides määranud kohustuslike nõuetena (nö mittesiduvad tingimused).
  6. Vastavalt läbirääkimiste pidamise vajadusele teatab hankija pakkujatele läbirääkimiste aja. Iga pakkujaga peetakse läbirääkimisi eraldi. Läbirääkimisi võib pidada kirjalikult (eRHRi vahendusel) või suuliselt. Suuliselt peetud läbirääkimised protokollitakse. Läbirääkimised on konfidentsiaalsed. Hankija tagab läbirääkimiste käigus pakkujate võrdse kohtlemise.
  7. Hankija teavitab pakkujaid läbirääkimiste lõppemisest.
  8. Pärast läbirääkimiste toimumist esitab pakkuja vajadusel uue kohandatud pakkumuse, mis esitatakse eRHRi kaudu läbirääkimistel kokku lepitud tähtajaks

1. **KÕIKIDE PAKKUMUSTE TAGASILÜKKAMISE ALUSED JA HANKEMENETLUSE KEHTETUKS TUNNISTAMINE**
   1. Hankija võib teha põhjendatud kirjaliku otsuse kõigi pakkumuste tagasilükkamise kohta RHS §-s 116 sätestatud juhtudele ning kui ei ole tagatud piisav konkurents (laekub kaks või vähem pakkumust või vastavaks tunnistatakse ainult üks pakkumus).
   2. Hankijal on õigus hankemenetlus põhjendatud kirjaliku otsusega kehtetuks tunnistada. Põhjendatud vajaduseks võib olla eelkõige, kuid mitte ainult:
      1. kui tekib vajadus hankelepingu eset olulisel määral muuta;
      2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hanke alusdokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;
      3. kui langeb ära vajadus asja ostmise või teenuse tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt arengukava muutmisest;
      4. kui hankemenetluses on ilmnenud ebakõlad, mida ei ole võimalik kõrvaldada ega menetlust seetõttu õiguspäraselt lõpule viia.

1. **HANKELEPINGU SÕLMIMINE**
   1. Hankeleping sõlmitakse ühe edukaks tunnistatud pakkujaga hankelepingu projektis kindlaksmääratud tingimustel. Hankelepinguga ei võrdsustata edukaks tunnistatud pakkumust, vaid sõlmitakse leping eraldi dokumendina.
   2. Hankija soovib hankelepingu sõlmida mõistlikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist ja tagastama allkirjastatud hankelepingu hankijale viivitamatult peale selle allkirjastamist.
   3. Kui edukaks tunnistatud pakkuja ei allkirjasta või ei esita hankijale allkirjastatud hankelepingut 3 tööpäeva jooksul selle hankija poolt allkirjastamiseks esitamisest, võib hankija lugeda pakkumuse tagasivõetuks hankijast mitteolenevatel põhjustel ja kohaldada RHS § 119.
   4. Hankeleping allkirjastatakse digitaalselt. Juhul, kui hankelepingu allkirjastamine digitaalselt ei ole võimalik (nt piiriülene pakkuja), saadab hankija edukaks tunnistatud pakkumuse esitanud pakkujale kaks hankija poolt allkirjastatud lepingu eksemplari. Hankeleping loetakse kättesaaduks 3 kalendripäeva möödumisel selle elektroonilisest edastamisest arvates. Edukaks tunnistatud pakkumuse esitanud pakkuja peab ühe hankelepingu eksemplari allkirjastatult tagastama hankijale 5 tööpäeva jooksul hankelepingu kättesaamisest arvates. Hankija võib eduka pakkuja taotluse ja vajaduse korral hankelepingu tagastamise tähtaega pikendada. Kui pakkuja ei tagasta tema poolt allkirjastatud hankelepingut nimetatud tähtaja jooksul, võib hankija lugeda pakkumuse tagasivõetuks hankijast mitteolenevatel põhjustel ja kohaldada RHS § 119.

1. **LISATEABE SAAMINE**
   1. RHAD kohta saab selgitusi või täiendavat teavet ainult RHR kaudu, mis eeldab seda, et huvitatud isik registreerib end RHR-s vastava hankemenetluse juurde. Telefoni ega e-kirja teel küsimusi vastu ei võeta.
   2. Kui pakkuja avastab pakkumuse ettevalmistamise käigus RHAD-s vigu, vasturääkivusi, ebaselgusi või mitmeti tõlgendatavust, on ta kohustatud sellest koheselt hankijat RHR kaudu teavitama ja sellekohase küsimuse esitama. Kui pakkuja ei ole esitanud vastavaid küsimusi RHAD kohta, siis on hankijal õigus lähtuda hankija tõlgendusest.
2. **LISAD**
   1. Lisa 1 – Tehniline kirjeldus koos lisaga
   2. Lisa 2 – Pakkumuses kasutatavad vormid
   3. Lisa 3 – Hankelepingu projekt